هه‌رچی له ‌ئاوئی شاره‌ خوه‌م
تینگیم نیه‌شكنی وئه‌ڕام سازگار نیه‌
نوڕمه‌ داره‌یل ئی شاره‌
ره‌ین نین؛چیون دار به‌ڕیو له‌تی نیه‌
فه‌ره‌ چه‌وگڕده‌م وه‌ناو زاروه‌یل ئی شاره‌
وه‌لی جورهنه‌یل خوه‌مان خیونیان شرین نیه‌
دیوه‌ته‌یلیشی پیاو ئاسا تیه‌نه‌ وه‌رچه‌وم
نازكی ماینه ؛ وه‌پیانه‌و؛ دیارنیه‌
ره‌نگ و بووئی شاره‌ بیگانه‌سه‌ له‌وه‌ر دیده‌
‌ وینه‌ی ره‌نگه‌یل كوردسانه‌گه‌م شاد نیه‌
دیمه‌نه‌یلی خه‌ماوی وتراژیدی له‌تی واری
جور وڵاته‌گه‌م سه‌ر سه‌وز ‌و زینگ نیه‌
سیمای ئی شاره‌ له‌ شار نیه‌كه‌یگ
ئه‌ی هاوارعشق ئی شاره‌ له‌ دڵ نیه‌
فه‌ره‌ دڵداری خوه‌م ده‌م تا دڵ بخه‌ڵه‌تی
راس وتنه‌ عشق ودڵداری وه ‌زوور نیه‌
له‌ی شاره‌ هه‌م كوورم وهه‌م كه‌ڕولاڵ
چه‌بكه‌م نیشانه‌یگ له‌ هاوزوان نیه‌
سه‌رگه‌ردان و ویڵ وگومڕام له‌یره‌
نيگاگانم غه‌ریبانه‌س ؛ نیشانه‌یگ له‌یار نیه‌ ‌
له‌ی كه‌لاوه‌ شاره‌ نه ‌بووگۆڵ ونه ‌میخه‌ك تیه‌ی
ته‌نیا بوو باروده‌ و ؛ گژه‌ی هه‌وایگ نیه
دڵم ته‌نگه‌ وه‌ی نیمه‌ شه‌وه‌ دامه‌سه‌ ده‌یشت
شه‌واره‌ كردمه‌ له خوه‌شی دڵم نیه‌
ئه‌گه‌رچه‌وه‌یلم به‌سیان وگوڕغه‌ریب بیوم له‌ی شاره‌
وئاره‌زوو دڵخواز خوه‌م نیه‌
هه‌ركوو بووگه‌ قسمه‌تم و خاكم بكه‌ن
بیجگه‌ ئیمام عه‌باس خاكیگ وه‌دڵ نیه‌
باوگ ئاراس
به‌غدا ٣٠ ته‌موز ٢٠٠٩
